b'\n_START_ARTICLE_\nTrentski Pelc\n_START_SECTION_\nGreben Veverice\n_START_PARAGRAPH_\nV okolici Trentskega Pelca sta dva grebena. To sta\xc2\xa0greben Pelcev\xc2\xa0in\xc2\xa0greben\xc2\xa0Veverice. Greben Pelcev se nahaja na drugi strani doline, slednji pa se razteza od samega vrha proti\xc2\xa0severovzhodu\xc2\xa0\xc4\x8dez Vratca (1900 m) in\xc2\xa0Ple\xc5\xa1ivec\xc2\xa0(2008 m) ter se kon\xc4\x8da na neimenovanem vrhu\xc2\xa0K1894\xc2\xa0(1903 m).\xc2\xa0Veverica je lahko tudi kolektivno ime za omenjene vrhove. Pod grebenom se nahajajo Larcov \xc5\xbeleb, Jurcov \xc5\xbeleb, Lon\xc4\x8di\xc4\x8dev \xc5\xbeleb, Kverhov \xc5\xbeleb in Klomski \xc5\xbeleb. Pre\xc4\x8dkamo jih, \xc4\x8de smo na vrhove namenjeni po plezalnih smereh.\n_START_SECTION_\nGreben Pelcev\n_START_PARAGRAPH_\nGreben Pelcev\xc2\xa0nima povezave s Trentskim Pelcem, \xc4\x8deprav ima ustrezni ime. Opisan vrh stoji med\xc2\xa0Zadnjo Trento\xc2\xa0in\xc2\xa0Trento\xc2\xa0(624 m), greben Pelcev pa med\xc2\xa0Zadnjo Trento\xc2\xa0in\xc2\xa0Bav\xc5\xa1ico\xc2\xa0(698 m). Greben ima pet vrhov. To so\xc2\xa0Pelc za Ru\xc5\xa1o\xc2\xa0(2133 m),\xc2\xa0Zadnji Pelc\xc2\xa0(2315 m),\xc2\xa0Srednji Pelc\xc2\xa0(2338 m),\xc2\xa0Veliki Pelc\xc2\xa0(2388 m) in najvi\xc5\xa1ji\xc2\xa0Pelc nad Klonicami\xc2\xa0(2442 m).\n_START_SECTION_\nSeznam dostopov\n_START_PARAGRAPH_\nTrentski Pelc ni ravno lahka gora. v\xc2\xa0Zadnjo Trento\xc2\xa0pada z dokaj strmo, na nekaterih mestih celo navpi\xc4\x8dno steno, zato je vrh iz\xc2\xa0severa\xc2\xa0dostopen samo plezalcem. Na\xc2\xa0ju\xc5\xbeno\xc2\xa0stran pada z nekoliko strmimi pobo\xc4\x8dji, vendar imamo iz\xc2\xa0Spodnje Trente\xc2\xa0speljane neozna\xc4\x8dene planinske poti do lovske ko\xc4\x8de na Starem Utru (1581 m), od nje pa je do vrha brezpotje.\n_START_SECTION_\nPlezalne smeri\n_START_PARAGRAPH_\nTrentski Pelc ima dve steni. To sta\xc2\xa0severna\xc2\xa0in\xc2\xa0severozahodna. Obedve sta zelo zra\xc4\x8dni in izpostavljeni, zaradi tega imata vsaka veliko speljanih plezalnih smeri. Vsaka smer je zelo slikovita, ker je obrnjena proti osrednji skupini\xc2\xa0Jalovca (2645 m). Pogled imamo tudi proti\xc2\xa0grebenu Pelcev\xc2\xa0na drugi strani\xc2\xa0doline\xc2\xa0ter na najvi\xc5\xa1jega in najbolj\xc2\xa0izstopajo\xc4\x8dega Pelca nad Klonicami._NEWLINE_16. Smer Rupar - Tepina (V/III-IV), 4h, 1.P: Ines Bo\xc5\xbei\xc4\x8d in Peter Poljani\xc4\x8d (1978)_NEWLINE_17. Trentarska smer (V/III-IV), 6h \xc2\xbd, 1.P: Milan Velikonja in Mirjam Bizjak (1983)_NEWLINE_18. Pripravni\xc5\xa1ka smer (V), 7h, 1.P: Miroslav Sveti\xc4\x8d - Slavc (1982)_NEWLINE_19. Smer Kru\xc5\xa1i\xc4\x8d - Oman (V/III-IV), 6h, 1.P: Janez Kru\xc5\xa1i\xc4\x8d in Jo\xc5\xbee Oman (1967)_NEWLINE_20. Smer Perko - Zaletel (IV/III), 4h, 1.P: Majan Perko in Alojz Zaletel (1949)_NEWLINE_21. Avrikelj (V/IV), 5h, 1.P: Marko Gaspari\xc4\x8d in Milan Velikonja (1981)_NEWLINE_22. Severni raz (IV/III), 5h, 1.P: Janez Rupar in Vladimir Schlamberger-Vako (1971)_NEWLINE_23. Centralna smer (V+/III-V), 5h, 1.P: Bla\xc5\xbe Grapar in Roman Strm\xc5\xa1ek (2016)_NEWLINE_23.1. Ra\xc5\xa1i\xc5\xa1ka poka (VII/III-IV), 5h \xc2\xbc, 1.P: Ale\xc5\xa1 Bardofer in Janez Kekec (2014)_NEWLINE_24. Direktna smer (IV/III), 4h, 1.P: Andrej Mahle in Majan Perko (1952)_NEWLINE_25. Severozahodni raz (IV/III), 4h, 1.P: Lojze Hra\xc5\xa1ovec in Slavko Jenko (1949)_NEWLINE_25.1. ROF - Ra\xc5\xa1i\xc5\xa1ki outdoor festival (V/IV), 4h \xc2\xbd, 1.P: Bla\xc5\xbe Grapar in Gregor Sluga (2016)_NEWLINE_26. Jugo-zahodni greben (II), \xc2\xbeh, 1.P: Henrik Tuma in Jo\xc5\xbee Komac (1921)\n_START_SECTION_\nRazgledi\n_START_PARAGRAPH_\nTrentski Pelc je razgeden vrh. Iz njega imamo \xc5\xa1iren pogled na:\n_START_SECTION_\nZemljevidi\n_START_PARAGRAPH_\nBovec - Trenta, Sidarta, 1:25 000_NEWLINE_Triglav, Sidarta, 1:25 000_NEWLINE_Jalovec in Mangart, PZS, 1:25 000'